“So‘g‘diyona” — “Turon” uchrashuvi hakami nomuayyan muddatga chetlatildi. Islom Ismoilovning o‘yindan keyingi fikrlari tartib-intizom qo‘mitasida ko‘rib chiqiladi

Superliga 2-turidan o‘rin olgan “So‘g‘diyona” — “Turon” o‘yinidagi (1:0) hakamlik O‘FA ekspertlari tomonidan o‘rganib chiqildi, deya xabar qilmoqda PFL bosh direktori vazifasini bajaruvchi Diyor Imomxo‘jayev.

 Kollaj: “Daryo”
Ekspertlar bellashuv natijasiga ta’sir ko‘rsatgan ikkita holatni aniqlagan:
Mutasaddining ta’kidlashicha, uchrashuv bosh hakami Viktor Serazetdinov ehtiyot chorasi sifatida Superliga uchrashuvlarini boshqarishdan nomuayyan muddatga chetlatilgan.
Ishni maxsus inspeksiya qabul qilib olgan. O‘rganishlar natijasida inspeksiya ishni Etika qo‘mitasiga oshiradi yoki hakamlik bo‘yicha ekspertlarga qayta taqdim etadi. Bunda barchasi hakam qarorlari qasddan qilingani yoki yo‘qligiga bog‘liq bo‘ladi.
Imomxo‘jayevning ma’lum qilishicha, “Turon” bosh murabbiy Islom Ismoilovning o‘yindan keyingi keskin fikrlari yuzasidan tartib-intizom yig‘ilishi bo‘lib o‘tadi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!